આ ચૂંટણીથી ઉત્તરપ્રદેશના માયાવતીના પક્ષ બહુજન સમાજ પાર્ટી માટે પણ સારા સમાચાર લાવી છે. મેયરની ચૂંટણીમાં અલીગઢ અને મીરુતમાં બસપાની જીત થઇ છે, જ્યારે કોંગ્રેસ અને સપા એક પણ બેઠક નથી મેળવી શક્યાં. બસપાને દલિત સમાજની બહોળી વસતી ધરાવતા પશ્ચિમ ઉત્તરપ્રદેશ અને બુંદેલખંડમાંથી વધુ મત મળ્યા છે. ભાજપની વિજયપતાકા ઉત્તરપ્રદેશ નગરપાલિકાની ચૂંટણીમાં લહેરાઇ તો છે, પરંતુ મુખ્યમંત્રી આદિત્યનાથના વોર્ડમાં જ ભાજપને હારનો સામનો કરવાનો વારો આવ્યો છે. ગોરખપુર નગરપાલિકામાં ભાજપના 70 ઉમેદવારોની જીત થઇ છે, પરંતુ વોર્ડ નં.68થી અપક્ષ ઉમેદવાર નાદિરા ખાતૂનનો વિજય થયો છે. સીએમ યોગીનું નિવાસસ્થાન ગોરખ મંદિર આ જ વોર્ડમાં છે.